
Klag⸗ vnd Troſtgedichte 
Vber den / wie wol fruͤhzeittg⸗trawrigen / 
dennoch ſehligen Hintritt 


Vtel Ehr vnd Et ua Frawen ; 
Eliſabeth Schwalchin 


4 Be 
Woll⸗Ehrenveſten / Groß Achtbahrn vnd 


S Hochgelahrten / | 
Herrn SEBASTIANI HEMPELII, 


Veyder Rechten Doctoris, vnd Koͤnigl. 
Gchwediſchen / wie auch Für. Pommriſchen 
Nahts / vielgeliebten Ehefrawen / 

| Welche 
Alm 19. Jan. Anno 1636, sien 8. vnd 9, 
Vhr zu Abends / allhie zu Alten Stettin / in wahrer 
Anruffung ihres Et loͤſers / ſanfft vnd ſehlig eingeſchlaffen / vnd 
folgends / am 29 Januar, ſelbigen Jahres / mit Chriſt. 
vnd loblichen Carimonien daſelbſt in S. 
Jacobs Kirchen beygeſetzt vnd zur 
Erden beſtetigt worden / 
Verfertigt / vnd Ihrem Letzten Ehrenge⸗ 
dechtnuß conſecrirt. 


— LAAN — — 


Gedruckt zu Alten Stettin / bey Georg Goͤtzten. 

Ar Ommt ihe Edlen Pierinnen / 
O ihtdreymahldrey Göttinnen/ 
KS LofttEud hoͤren vberall; 


NARA x PW 
mNiſchet ewre mit den meinen 


Thraͤnen / vnd helfft mir beweinen 

Dieſen ſchweren Todtesfall. 
Lafi die Zehren⸗bruͤnnlein flieſſen / 
Laft die Augen Waſſer gieſſen 

Außzuleſchen diefe Glut; 
Welche vber alls verhoffen 
Vieler Hertzen hart getroffen / 

Ono fir ſchmertzlich aͤngſten thut. 
Laſt nur / die da Fremd? erfinden / 
Ewer lnſtrument dahinden / 

Sebo werden keine Taͤntz / 
Ewern Schmuck von Lorbeer zweigen 
Laſſet ſeyn / geht hin mit ſchwelgen 

Flechtet von Cypreſſen Kraͤntz. 
Qaf vns / ſo bekleidt / Leid tragen / 
Laſt vns zu dem Todte ſagen / 

Der dieſes ein Vrſach tt 
Der gemacht hat das wir klagen / 
Vnd fuͤr Trawren faf verzagen 

Maͤſſen all zu dieſer friſt: 
Menſchen freſſer / Wahſen⸗macher / 
Alles Kum mers ein Vrſacher / 

Trewel Hertzen gröfie Laſt / 

G Ort der hoͤchſte woll dich ſchelten / 
Vnd den Schmertzen dir ver gelten 
Den du vns erwecket haft. 
Wer hat dir die Macht gegeben / 
Daß du dieſem jungen Leben 
Sein end paft fo bald gebracht? 
Warumb biſtu nicht zu denen 
Gangen / die mit Angſt vnd Thraͤnen 
Nach dir ſeufftzen Tag vnd Nachte 
Du hettſt den betruͤbten Hertzen / 
Welcher Frewd iſt Pein vnd Schmertzen / 
Sollen ein Erloͤſung ſeyn: 
Denen / die mit naſſen Wangen 
Nach dir tragen groß verlangen / 
Soltſtu kuͤrtzen jhre Pein. 
Iſt es nicht ein ſchweres Leiden / 
Daß ſich haben muͤſſen ſcheiden / 
Die noch nie daran gedacht; 
Die erſt meinten recht zu leben / 
Vnd in Frewden recht zu ſchweben 
Muͤſſen geben gute Nacht. 
Einen Felß darff ich wol nennen 
Den / der hett? anhoͤren koͤnnen 
Ohne groſſes Hertzenleid / 
Die wort / die da / wie vernommen 
Daß die ſcheidens⸗ zeit fey kommen / 
Seyn geredet allerſeit: 
A ij Meines 


Meines Hertzens Ftewd ond Wonne / 
(Sprach der Ehewirt)guͤlden Sonne / 
Meiner wunden ſuͤſſer ſafft; 
Mein begehren / mein verlangen / 
Welches meinen Geiſt vmbfangen / 
Vnd deß ſchwachen Leibes Krafft; 
Ewer ſcheiden bringt im Derken 
Mir vnzehlich tauſend Schmertzen / 
Ewer Hintritt bringt mir Leid; 
O daß ich mein mattes Leben 
Euch zum Gleitsman ſolt auffgeben / 
Dieſes weht mein hoͤchſte Frewd, 
Daß wir moͤchten vngeſcheiden 
Hindan ſetzen alles Leiden / 
Leben ohn; all? Angſt vnd Duaal; 
Das wir moͤchten vns ergetzen / 
Die erſchoͤpfften Krefft' erſetzen 
In dem groſſen Himmels Saal, 
Wolte GOtt / daß dieſes Leben 
(Sagt fie) alſo wehr gegeben 
Daß es ſtuͤnd in meiner Macht; 
Wolt ich nicht daran gedencken 
Ewer Hertz damit zu krencken 
Schon zu geben gute Nacht. 
Weil es aber GOttes wille / 
Daß ich fol? in Fried vnd file / 
Mich bereiten zu der Fahrt; 


So muß ich ihm folge geben / 
Weil ich uicht kan wiederſtreben / 
Mich gewehnen andrer art. 
Ade Wekt vnd alle Sachen / 
Die vns pflegten Kurtzweil machen / 
Ade O Vergengligkeit; 
Ade meine Bluts verwandten / 
Gute Freunde vnd Bekaͤndten / 
Ich fahr zu der Ewigkeit. 
Allerliebſter / Außerkohrner / 
Außer leſen / vnd geſchworner 
Trewer Freund biß in den Todt; 
Dem ich habꝰ in dieſem Leben 
Mein Hertz einig gar ergeben 
Biß in dieſe ſcheidens⸗noth. 
Euch bitt ich von grund deß Hertzens / 
Nehmt Euch an des groſſen Schmertzens / 
Vnſer liebſten Kinderlein / 
Weil Ich jhr nicht mehr kan pflegen / 
Wil ich Euch die Sorg! aufflegen 
Vnſer armen Wayſelein. 
Pfleget jhr / wie Ihr begehret / 
Wenn es Euch G Ott ſo beſcheret / 
Daß Ihr wolt gepfleget fen; 
Liebet ſie vmb meinent willen / 
Eimer Creutz damit zu ſtillen 
Wie die liebſten rae 


Die Zeit / die mir abgeſchnitten / 
Wolle ewer / tou ich bitten 
Hinzu ſetzen Gottes Hand; 
Daß Ihr moͤgt in Frewden leben 
Manchen guten Rahtſchlag geben 
Dem bedrengten Vaterland,. 
GOtt geſegne ewer Leben 
Daß mir offt ond dick gegeben 
Suͤſſe Frewd vnd Kurtzweil viel; 
Dieſes muß ich alles laſſen / 
Vnd hinfahren meine Straſſen 
Zu dem rechten Glaubens Ziel. 
Thut euch ſelbſt mein liebſter zwingen / 
Viele Schmertzen ſchaden bringen / 
Nehmt Euch ſelbſten wol in acht 
Pflegt Ewrer / vnd nichtes minder 
Vnſer liebſten kleinen Kinder / 
Hie mit habt viel guter Nacht. 
Wer da hette koͤnnen ſtehen / 
Vnd ohn Thraͤnen dieß anſehen 
Der beſchrieb es mit bedacht; 
Aber ich laß es bedencken / 
Daß ich die nicht mehr moͤg krencken / 
Den ſchon Leids gnug iſt gemacht. 
Wunder iis / das dieſer funden 
Alſofort nicht iſt geſchwunden 
Dem betruͤbten Witwers⸗geiſt / 


Aber 


Aber Gott hat ihm die Sterge 
Geben / der von dieſem Wercke 
Der Elenden Troͤſter heiſt. 
Kommt ihr Muſen lafi ons netzen 
Dieſes Grab / vnd herumb ſetzen 
Schoͤne riechend Blümelein 
Lak ons pflantzen weiſſe Roſen / 
Mit Violen vnd Zeitloſen 
Sampt den ſchoͤnen Naͤge lein. 
Laſt ous ein Gedenck ſchrifft ſetzen / 
Auff das ſich daran ergetzen 
Die da ſind betruͤbet ſeh r. 
Damit ſich die Pein vnd Schmertzen / 
Die getroffen hat die Hertzen ; 
Lindern taͤglich mehr vnd mehr: 
Die zuvor ſehr if geliebet / 
Welcher Scheiden ſehr becruͤbet / 
Die liege vncer dieſem Stein; 
Ruht in Gott ohn alle Schmertzen: 
Dieſer wuͤnſchen wir ohn Gchergen 
Daß jhr immer wol moͤg ſeyn. 
Diß Grabmahl wirt allzeit bleiben 
Vnd in Ewigkeit bekleiben 
Auch vergehen nimmermebr; 
Denn die Sehlig beygeſetzte / 


Wird diß haben zu ber letzte: | 
Immer wehrt jhr Ruhm ond Ehr. 


Auß mitleidendem Gemuͤth geſetzet 
on 


v 
E. Hohenholtz. P. 
Gonnet. 


S iſt nicht wunderlich / das fic der Parcen ſchnauben 
Noch nicht gelindert hatt; da doch Bellona tracht / 
Wie ſie mit Kriegsgeſchrey betruͤbe Tag vnd Nacht 
Das gange Pommerlandt / vnd ſtifft Armnth mit Rauben. 
Denn Leben kompt vor ſterbn / auff ſterben folgt ein Leben; 
Vnd was allhie geſeet wird in verweßligkeit / 
Das wirddann aufferſtehn / in Ehr vnd cherrligkeit / 
Wenn folgt der Leib die Seel / mit jhr in Krewd zuſchweben. 
Sie iſt viel Ach vnd Weh; dort iſt viel Frewd vnd Worf ; 
Hie iſt ein finſter Thal; dort ſtralt die helle Sonn. 
Drumb wol vnd aber wol der Seelen ſo da ſchreitet 
Zum blauwen Himelsthron / da feyrt der Engelſchar / 
Dem groſſen Gott zu Ehrn ein ſtetig Jubeljahr / 
Ja wol vnd allen wol den folde Frewd bereitet. 


Lng fr 
L. Jacobi, 

